
«Theatre of Dreams». Coreografia i música: Hofesh Shechter. Disseny d’il·luminació: Tom Visser. Disseny de vestuari: Osnat Kelner. Director artístic associat: Bruno Guillore. Col·laboració musical: Yaron Engler. Col·laboració en el disseny de l’escenografia: Niall Black. Interpretacions coreogràfiques: Tristan Carter, Robinson Cassarino, Frédéric Despierre, Rachel Fallon, Cristel de Frankrijker, Mickaël Frappat, Justine Gouache, Zakarius Harry, Alex Haskins, Keanah Faith Simin, Juliette Valeri, Chanel Vyent. Interpretació musical: Yaron Engler, James Keane, Alex Paton. Música addicional: “I Remember”, interpretada per Molly Drake.  Llicenciat per la cortesia de Domino Publishing Company Limited, (PRS) o/b/ Bryter Music. “I Remember”, arranjada i interpretada per Nell Catchpole. Llicenciat per la cortesia de Domino Publishing Company Limited (PRS). Equip de producció: Michael Cuningham. Re-il·luminació: Andrej Gubanov. Tècnic de so: Martin Nicaud. Director tècnic d’escena: Oran O’Neill. Director d’escena: Leon Smith. Director d’escena de la companyia: Rebecca Moore. Una producció de Hofesh Shechter Company. Festival Grec 2026. Mercat de les Flors, Barcelona. Del 23 al 24 de juliol 2026.

De ment


La peça que la Hofesh Shechter Company presentava dijous al Mercat de les Flors és un viatge al·lucinant per la carretera perduda de la nostra ment. Les imatges de Theater of Dreams són potentíssimes i permeten algunes analogies amb l’univers de David Lynch. ¿Recorden l’estètica de Cabaret i el paper crucial del presentador de l’espectacle (eco del mag d’Oz), de les cortines que s’han d’obrir al territori del somni i desvelar més d’un secret o el protagonisme dels músics en segons quina escena onírica del cineasta, ja des dels temps de Laura Palmer a Twin Peaks?

Em ve ara a la memòria un altre moment més pròxim en el temps, aquesta escena de Mulholland Drive en què se’ns introdueix en un cabaret on aparentment toquen uns músics, i una veu en off repeteix una vegada i una altra que tot està gravat. Aquesta escena ve a ser la caixa negra de la cinta de Lynch del 2001, la seva clau metanarrativa, la que remarca que a la pel·lícula tot el que hem vist, veiem i veurem és mental. Que exercim simplement de voyeurs d’un punt de vista. I que tant el que ens sembla més absurdament estrany com el que aparentava ser realista és igual de quimèric i mental, ja que pertany al vertiginós remolí dels records d’algú.


Doncs, aquí és exactament això mateix. Com diu en un moment donat una de les intèrprets de Theater of Dreams, metamorfosada per a l’ocasió en mestra de cerimònies, davant d’un micro de peu, l’obra ens dona la benvinguda al teatre dels somnis. El jo és pur teatre. La ment es revela com a regne de màscares sens fi, amb la veritat oculta, vel rere vel, fins i tot per a nosaltres mateixos. A això ens confronta el coreògraf Hofesh Shechter: a una fantàstica immersió a pulmó lliure en el món dels somnis.

I ho deixa clar ja des del començament: amb la boirina que els espectadors compartim amb l’escenari i amb aquest fons sonor que percudeix dins nostre i crea una base per a tot el que es desenvoluparà a partir d’aquí, el pas de la dansa per multitud d’estils (més clàssic, més urbà, més llatí, més festiu), de ritmes, de cossos i intencions dispars.


El moviment comença amb un ballarí a la boca de l’escenari, quan s’endinsa en la foscor per una petita obertura del teló, com l’Alícia a través del mirall. El que trobem a continuació és un joc constant de telons, que corren, es desplacen, s’obren i es tanquen, i revelen microescenes, descobreixen ara un grup, després un altre, moments íntims i d’altres explosius.

Si l’inici és d’una introspecció gairebé íntima i expectant, després aquest primer reflex esclata i es multiplica per l’escenari. Els 12 ballarins l’omplen en totes direccions, de la mateixa manera que el paper dels tres músics en directe és clau per crear la metàfora del refugi mental-teatral ple de secrets, el del teatre dels somnis que compartim tots.

L’obra s’omple de ressons de la dansa i és un joc sense fi de reflexos, al final trepidant, dement, d’autèntic Cabeza borradora a tot ritme, viatge oníric als secrets de l’inconscient col·lectiu. Tot comença en un ballarí, cert, però que es multiplica de seguida en els cossos i els moviments dels companys fins que trenquen la quarta paret i els expandeixen al públic, convidat a participar en la festa.

Al Mercat va tenir molt d’èxit. Qui més qui menys es va aixecar de la butaca per unir-s’hi i moure l’esquelet sota el so llatí.
Joaquim Noguero, La Vanguardia, 26 juliol 2026

Pluja de posals coreogràfica apassionant


Hofesh Shechter Company s’ha endinsat en el somni a Theatre of Dreams. Són seqüències que es trepitgen les unes a les altres, atropelladament. Gràcies al jocs de telons en constant moviment i a una il·luminació, sempre vertical, que tan aviat modifica el color del vestuari, com el mostra neutre. O s’apaga immediatament. Només veure les marques fluorescents a terra (ben bé com un cel ple d’estrelles) ja es pot preveure la complexitat virtuosa que han de servir la dotzena de ballarins.

Hi ha una sincronització absoluta tant davant com darrere dels telons. I a una velocitat, sempre enèrgica. Hofesh s’havia caracteritzat per traslladar una dansa folklòrica d’arrels jueves a un llenguatge contemporani, trencant codis fins al Gaga (Kamuyot, d’Ohad Naharin). Ara, aquella arrel es manté amb la verticalitat dels intèrprets i amb molts passatges enlairant braços i fonent-los fent una cadena, sempre volàtil.

Hi ha breus instants d’aturada, asseguts d’esquena al públic, en posició de pregària fins que els rostres es giren, tots com un sol rellotge, adreçant-se a la platea. La comunió arriba a les butaques, puntualment, amb una invitació al ball popular. És una dansa que segueix una percussió menys excessiva. Què hi ha joc. La dansa de Shechter té un difícil equilibri d’intensitat i velocitat amb breus aparicions quasi còmiques (com les repeticions de quadres, el nu masculí per sorpresa cobrint-se, o del trio de música que també es desplaça canviant instruments, ritmes i to presencial.


Els 90 minuts de dansa podrien allargar-se, o acabar-se en qualsevol moment. La muntanya d’imatges que se sobreposen, de grups que es van substituint i canviant por recordar l’scroll insaciable d’Instagram. O els àlbums que rescata Google al mòbil sense preguntar. Són imatges de potència, positives, que projecten energia. Són flaixos de llum. Són piles de postals caient, aparentment aleatòriament, en una nit de somni plaent.


Shechter va agradar força amb la seva companyia jove el Grec del 2024 (From England with love). També havia divertit amb Sun (2014), el seu treball anterior. El coreògraf està construint una veritable colònia de ballarins que es mou des de l’energia pura, com desballestats, deixant que la rigorositat de les columnes guanyin molta més torsió, provant puntualment la dansa des de terra. Pot passar del 100 al 0 en un apagar de llums, d’una rave esbojarrada a moments de contemplació. Ho fa, a més, atenent l’escolta del públic, que balla, aplaudeix i es meravella. Per ara, lidera el rànquing personal com a proposta internacional més captivadora i còmplice d’aquesta edició del Grec en la seva tercera setmana, (de quatre programades).
Jordi Bordes, Recomana, 26 juliol 2026

Un oceà de somnis al Mercat de les Flors


Diuen que els somnis són una manera de processar situacions i emocions viscudes, però que no han passat pel filtre de la comprensió racional, imatges impregnades de pors o desitjos que han quedat en l’inconscient i que s’expressen de manera aparentment inconnexa quan dormim. D’aquí la similitud o afinitat amb el teatre, en el que tot allò que apareix és fictici i no necessàriament coherent amb la realitat, en la que només som espectadors i hi tenim un rol més aviat passiu –menys pels que tinguin somnis lúcids, clar.


Theater of Dreams de Hofesh Schechter parteix d’aquesta comprensió dels somnis i ens proposa l’operació contrària: deixar d’observar des de fora i endinsar-nos en l’inconscient com si aquest fos un oceà —i qui no ha vist monstres i éssers fantàstics quan s’ha capbussat enmig del mar?—, metàfora tan senzilla com encertada. A partir d’aquesta premissa, ben clara des de l’inici, tota la platea vam ser absorbits com Dale Copper a la Loggia Negra de Twin Peaks; de fet, l’univers de David Lynch és present en molts moments i capes de l’espectacle i, com els telons de la Sala Roja o moltes escenes sonores que no desvelarem. El joc de telons, de fet, és el més sorprenent de tot l’espectacle –tot i que el nivell de precisió i exigència física de la coreografia no deixa mai indiferent a cap espectador–, recordant-nos que ens és impossible arribar al fons del subconscient, que sempre hi haurà més capes i capes de records oblidats.


El coreògraf israelià establert a Londres des de fa més de vint anys, també compositor de la música, es manté fidel al seu llenguatge tan característic, marcat per la ritualitat del ball i de la música, envoltats d’un univers fosc i misteriós, però que a poc a poc també va deixant entreveure la seva brillantor, sentit de l’humor i esperança, fins al punt de fer-nos aixecar el cul de la cadira i fer-nos moure al ritme de la música amb els ballarins. Amb una coreografia frenètica i trepidant —que sembla sostenir-se en un clímax permanent—, combinada amb un joc inimaginable de telons i perspectiva, músics en escena, una música original indescriptible i uns ballarins increïbles, Theater of Dreams és sens dubte del millor que hem vist aquest Grec, i això que la peça és del 2024. És un d’aquells espectacles que cal veure com a mínim un cop l’any per mantenir la fe i l’esperança en el gran format, que massa sovint no està a l’altura de la inversió que requereix ni transcendeix l’anècdota —només cal veure la quantitat de suports de la fitxa de l’espectacle.


Hi ha tantes coses a dir d’aquesta peça que es fa difícil només dir-ne algunes, no és un espectacle que es pugui resumir, ni comentar o interpretar en tot el seu abast. Per tant, només em queda dir-vos que no us el perdeu si teniu l’oportunitat de veure’l.

Júlia Vernet, Recomana, 30 juliol 2026

La fugidissa matèria d'una coreografia somiada

Shakespeare va posar en boca del demiürg Pròsper de “La Tempesta” una de les més irrefutables sentencies mai pronunciades a la història del teatre: “tots estem fets de la mateixa matèria que els somnis, i la nostra petita vida s’acaba com un somni”. I tal com ens ha demostrat Hofesh Shechter mitjançant un espectacle enlluernadorament magistral que té molts punts per convertir-se en la proposta més captivadora de totes les que han passat per la cinquantena edició del Grec Festival, també la dansa contemporània pot convertir-se en pura matèria onírica i presentar-se com el somni coreogràfic d’una nit d’estiu.


Però com és ben sabut des d’aquells temps egipcis en els quals un tal Josep interpretava els somnis del seu faraó avançant-se així uns quants mil·lennis a Sigmund Freud, endinsar-se per aquests territoris onírics requereix també la seva bona dosi de gosadia, perquè mai saps què et podràs trobar en ells, ni quan allò que semblava un somni plàcid podrà convertir-se de cop i volta i gairebé sense ni adonar-te’n en un malson. Per entrar en aquest temptador però incert territori, cal tenir el mateix esperit expedicionari que té l’Alícia de Lewis Carroll quan decideix deixar en darrera totes les seves seguretats, seguir els saltirons d’un conill blanc que té molta presa i ficar-se de cap en el cau subterrani que condueix cap a les incògnites contingudes al país de les Meravelles, potser no exemptes tampoc dels seus territoris amenaçants.


Shechter gairebé reprodueix aquesta escena, tot recreant-la lliurament a l’iniciar-se el seu particular somni convertit en espectacle hipnòtic. L’Alicia de la seva proposta és en aquest cas un noi encuriosit que , tot contemplant els cortinatges que el separen encara del teatre dels somnis, es veu irresistiblement impel·lit a travessar-los i perdre’s pels foscos racons que oculten darrera seu. Aquí no hi ha cap conill temptador ficant-se a correcuita per un cau que ves a saber tu on et porta. Però sí hi ha la temptació sonora que desprenen de vegades aquells locals dins dels quals sona una música que arriba a l’exterior de forma molt esmorteïda, però no per això menys suggestiva. Potser fins i tot més suggestiva encara, perquè sembla anunciar allò que per la seva mateixa indefinició ,pot portar-te a llocs inesperats.

A manca de cau, aquí el forat vindrà representat per la petita obertura que s’obra en el cortinatge. I un cop donat el pas, aquest noi encuriosit que ens representa una mica a tots nosaltres, es veurà ja immediatament capturat per una voràgine de cortinatges i més cortinatges que, a velocitat de vegades inversemblant, ens permeten veure o entreveure durant uns breus segons el desgavell coreogràfic que es desferma darrera seu. I que, alhora, tot sovint ens impedeixen seguir veient allò que voldríem seguir veient, i ens convida a imaginar-ho de forma imprecisa.


En qualsevol cas, ni el desgavell ni la fugacitat amb la qual passa tot ens impedeix identificar de seguida els inconfusibles trets estilístics que han fet de Shechter un d’aquells coreògrafs als quals només els hi cal un simple moviment de braços dels seus excepcionals ballarins per saber de seguida qui tenim davant nostre. I en aquest simple moviment de braços venen a confluir sovint la corporeïtat i la disbauxa que podria transmetre una “rave” rabiosament tecno, les arrels ben assentades en el folklore jueu però que busquen noves maneres d’expressar-se i l’espiritualitat que li dona forma física a la plegaria tot buscant en el cel la petjada d’un déu potser desconegut.


No per res, quan el cèlebre musical “El violinista damunt la teulada” va ser objecte d’una nova reposició a Broadway fa poc més d’una dècada, Shechter va ser autoritzat a fer allò que ningú altra havia pogut fer fins llavors: revisar des de la fidelitat però amb llibertat la llegendària coreografia original dissenyada per Jerome Robbins. Si algú podia reinterpretar amb mirada contemporània aquelles coreografies inspirades en el folklore jueu sense trair-les i atorgant-les un nou significat, aquest era ell.


Per aquestes estances tangibles (gràcies als cortinatges escenogràfics imaginats per Shechter i materialitzats per Niall Black) o intangibles ( gràcies a la prodigiosa il·luminació amb la qual Tom Visser pot fer-te creure que ets davant un espai en realitat inexistent), t’hi pots trobar de tot. T’hi pots trobar la festa contagiosa que només vol més festa encara. Però també, el gest que provoca un cert neguit, que podria ser que derivés cap a un rampell violent que no acaba de prendre forma però es respira a l’aire. T’hi pots trobar un altiu cos nu que sembla moure’s amb certs aires de desafiant superioritat. Però també, l’insegur cos nu que sembla preguntar-se com ha arribat a presentar-se així davant nostra, mentre es tapa les vergonyes amb vergonya.


I t’hi pots trobar també com si fos per art de màgia un trio musical que interpreta en directe la música composada pel mateix coreògraf . I completada amb les aportacions realitzades per Yaron Engler, ell mateix un dels integrants d’aquest tercet que, contagiat per la mateixa ubiqüitat que ataca els ballarins quan a l’aguait de les cortines passen d’un lloc a l’altre en un vist i no vist, també van donant tombs d’una banda a l’altre de l’escenari de forma gairebé imperceptible. I ja sigui pel color vermell que els distingeix o per tanta cortina com els envolta, aquests tres em semblen per moments sortits alhora d’un dels espais onírics imaginats per aquell altre gran somiador que va ser David Lynch.


Doncs, ja que tenim una petita orquestra tocant en viu i en directe, perquè no aprofitar l’avinentesa i permetre que, qui ho vulgui, travessi la cortina com ho havia fet abans el noi irresistiblement encuriosit ? Arribat el moment de saltar-se la quarta paret ( o el quart cortinatge) ,Schechter ofereix també una lliçó magistral de com incloure un moment participatiu tot integrant-lo perfectament a la dramatúrgia de l’espectacle, ajustant-lo mil·limètricament al seu ritme intern, i no permeten que es produeixi aquella ruptura que de vegades precisa d’un reajustament temporal per tal que l’espectador torni a situar-se allà on era abans de la interrupció. I és que aquí no hi ha interrupció: la posada en escena , ho té tot ben calculat per tal d’impedir-ho.


Per cert: la partitura musical original del muntatge inclou també de forma molt destacada un preciós tema no original cantat per la poetessa i compositora anglesa Molly Drake ,enregistrat al seu domicili (es tracta d’una gravació domèstica) a la dècada dels anys 50, però no publicat fins el 2011. I si el seu nom no us resulta familiar, de ben segur que el del seu fill si us en serà` a poc que esteu familiaritzats amb els grans genis de la música popular que van passar per aquesta vida de forma ben efímera: ella va ser la mare del llegendari Nick Drake, que es va suïcidar als vint-i-sis anys després d’haver-nos deixat temes tan memorables com ara “Pink Moon”.


La cançó que la Molly ens canta des d’una llar que més tard acabaria sent l’escenari de grans tragèdies familiars porta per títol “I Remember”. I ens parla en primera persona de com de diferents poden ser els records d’una parella que potser s’ha estimat també a ritmes diferents. Allà on ella recorda l’acollidora llum d’una llar de foc, ell només recorda el fum que desprèn. Allà on ella recorda la bellesa d’un petit rierol una tarda d’estiu, ell només recorda els mosquits que l’envoltaven.


El fet que Schechter inclogui aquest tema al seu sensacional espectacle, sembla establir alhora una connexió entre la fugacitat amb la qual un record envestit de bellesa es pot transformar en un prosaic record buit de cap mena de romanticisme quan canvia el punt de vista amb el qual el percebem, i la fugacitat amb la qual un somni encisador pot mudar en un malson desassossegant. Tot plegat, amb el simple moviment d’un cortinatge. Però el somni presentat per Schechter, és d’aquells dels quals no voldries despertar ni quan t’insinuen allò inquietant que pot amagar-se darrera la pròxima cortina.


Tal com ens ha demostrat Hofesh Shechter mitjançant un espectacle enlluernadorament magistral que té molts punts per convertir-se en la proposta més captivadora de totes les que han passat per la cinquantena edició del Grec Festival, també la dansa contemporània pot convertir-se en pura matèria onírica i presentar-se com el somni coreogràfic d’una nit d’estiu.

Ramon Oliver, Recomana, 30 juliol 2026

Baila y sé feliz, desquiciada humanidad


Hofesh Shechter, afincado en Londres, creció en la convulsa Jerusalén, en un país marcado por una realidad conflictiva y muy intensa que ha inspirado sus poderosísimas y viscerales producciones. El coreógrafo ha encontrado en el lenguaje del movimiento la mejor manera de expresar sentimientos extremos, como antes hizo a la batería en una banda de rock, Human Beings. El frenético ritmo de las baquetas lo ha trasladado a una danza extática, impulsiva y de una energía contagiosa que atrapa al espectador, como ya hizo en sus dos piezas anteriores programadas en el Grec: Sun (2014) y From England with love (2024). Ahora en la magnífica Teatre of Dreams nos adentra en el territorio de los sueños, en un subconsciente colectivo, porque, como dice Shechter, muchos sueños son comunes, similares.

Un bailarín desciende lentamente las escaleras de la platea, sube al escenario, mira al público y se introduce en una pequeña abertura entre los telones. Nos invita a entrar. Se alza un telón y empieza un fascinante viaje onírico. Con un espléndido juego de cortinas que se abren y cierran rápidamente, se manipula la dinámica espacial. Como flases, se van revelando breves escenas que nos hablan de una humanidad desquiciada. Caos, miedos, gritos, crisis, carreras, guerras, peleas…

El ritmo es frenético y los 12 extraordinarios bailarines se multiplican para ofrecer formaciones distintas en cada apertura de telones; relaciones cambiantes de desesperación, rechazo, amor, contemplación,  agresividad… A veces aparecen en sincronizadas formaciones que desaparecen abruptamente; otras, en impactante anarquía. Fogonazos de escenas que en un ejercicio de extrema precisión aparecen y se ocultan en pocos segundos. En un par de parpadeos se pasa de feroces movimientos a la quietud y la contemplación.

El efecto es cinematográfico. Una experiencia inmersiva vertiginosa a la que contribuyen la hipnótica partitura electrónica y percusiva que firma el propio Shechter -que estudió percusión y música en París- y una fantástica iluminación atmosférica que potencia la sensación onírica. Antes del espectáculo regalan tapones para los oídos y es buena idea utilizarnos en ciertos momentos para proteger los tímpanos de los excesos de decibelios.

Como sucede en la mente, el brillante engranaje de telones hace que las imágenes se sucedan superponiéndose unas a otras en una avalancha delirante de fugaces gestos. Detrás se intuye un trabajo trepidante. La pieza va evolucionando y cambia el registro musical. Entra en escena una banda de tres músicos que atrapan la atención de los bailarines y son el contrapunto a la inquietante sonoridad electrónica. Parece que el arte -la música y el baile- va a ser su salvación.

En la mente de Shechter, el colectivo siempre es más importante que la individualidad, y enfatiza en sus propuestas el poder de la comunidad, una idea que conecta con los kibutz israelís. Animados por los músicos, el grupo se libera y vira hacia una felicidad conjunta y compartida con el público. Irrumpen los ritmos latinos, también el I remember, de Molly Drake. Se rompe la cuarta pared y se invita a los espectadores a danzar en el escenario con los artistas. La música y el baile nos une, nos libera y nos alegra. Hay esperanza. Podría haber acabado así, con los asistentes dándolo todo en la pista, como sucede en muchas propuestas, la más reciente Zora snake, también en el Mercat por el Grec. Pero este no es el caso. Hay que despertar. Y vuelven las cortinas, los destellos mentales, hasta un último telón al que miran los bailarines de espaldas al público. Un Theatre of dreams fascinante.

Imma Fernández, Recomana, 29 juliol 2026 

